b"\n_START_ARTICLE_\nExpedici\xc3\xb3 29\n_START_SECTION_\nLlan\xc3\xa7ament de la Soiuz TMA-02M\n_START_PARAGRAPH_\nEls primers tres tripulants de l'expedici\xc3\xb3 van ser llan\xc3\xa7ats a bord de la Soiuz TMA-02M des del Cosm\xc3\xb2drom de Baikonur, Kazakhstan, a les 9:18 pm UTC del 7 de juny de 2011. La tripulaci\xc3\xb3 constava de Serguei V\xc3\xb3lkov (Roscosmos), Satoshi Furukawa (JAXA), i Michael Fossum (NASA). Els reserves foren Oleg Kononenko (Roscosmos), Donald Pettit (NASA), i Andr\xc3\xa9 Kuipers (ESA). La Soiuz TMA-02M es va acoblar amb \xc3\xa8xit a l'ISS el 9 de juny de 2011, a les 5:19 pm EDT.\n_START_SECTION_\nLlan\xc3\xa7ament de la Soiuz TMA-22\n_START_PARAGRAPH_\nLa Soiuz TMA-22 va ser llan\xc3\xa7ada des del Cosm\xc3\xb2drom de Baikonur a les 4:14 am UTC del 14 de novembre de 2011, transportant a Anton Shkaplerov i Anatoli Ivanixin (Roscosmos), i Daniel Burbank (NASA). La nau va ser situada en una \xc3\xb2rbita d'aparcament de 250 km d'altura, i es va acoblar amb \xc3\xa8xit amb l'ISS a les 5:24 am GMT del 16 de novembre de 2011.\n_START_SECTION_\nPartida de la Soiuz TMA-02M\n_START_PARAGRAPH_\nL'Expedici\xc3\xb3 29 va finalitzar la seva missi\xc3\xb3 amb la partida de la Soiuz TMA-02M des de l'ISS a les 11:00 pm GMT el 21 de novembre de 2011, transportant els astronautes Fossum, V\xc3\xb3lkov i Furukawa. La nau va realitzar un aterratge suau amb seguretat (de costat) al Kazakhstan a les 2:26 am GMT del 22 de novembre."